ΠΕΡΙΕΧΟΜΕΝΑ
ΑΠΟΦΑΣΕΙΣ
Εν μέρει ανάκληση απόφασης αναδάσωσης για
έκταση 5.335,92 τ.μ., λόγω: α) μη υπαγωγής αυτής
στις διατάξεις και τους περιορισμούς της δασικής
νομοθεσίας και β) μη ακριβούς εντοπισμού, στη
θέση «Τσουρούμι», οικισμού Στυλιανού, Τοπικής
Κοινότητας Χώρας, Δημοτικής Ενότητας Νέστορος, του Δήμου Πύλου - Νέστορος, Νομού Μεσ-
σηνίας.
Μερική και εντοπισμένη μετατόπιση του ορίου του
οικισμού Πάργας Δήμου Πάργας Π.Ε. Πρέβεζας.
Άρση και επανεπιβολή ρυμοτομικής απαλλοτρίωσης σε ιδιοκτησία που βρίσκεται στο Ο.Τ. 791α,
επί των οδών Πελασγίας και Τριφυλλίας, του Δήμου Περιστερίου.
ΑΠΟΦΑΣΕΙΣ
Αριθμ. 50264
(1)
Εν μέρει ανάκληση απόφασης αναδάσωσης για
έκταση 5.335,92 τ.μ., λόγω: α) μη υπαγωγής αυτής στις διατάξεις και τους περιορισμούς της
δασικής νομοθεσίας και β) μη ακριβούς εντοπισμού, στη θέση «Τσουρούμι», οικισμού Στυλια-
νού, Τοπικής Κοινότητας Χώρας, Δημοτικής Ενότητας Νέστορος, του Δήμου Πύλου - Νέστορος,
Νομού Μεσσηνίας.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΠΕΛΟΠΟΝΝΗΣΟΥ ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Την παρ. 1 του άρθρου 24 και την παρ. 3 του άρθρου
117 του Συντάγματος.
2. Την παρ. 4 του άρθρου 44 του ν. 998/1979 (Α’ 289), όπως
έχει προστεθεί με το άρθρο 36 του ν. 3698/2008 (Α’ 108) και
αντικαταστάθηκε με την παρ. 3 του άρθρου 35 του ν. 4280/
2014 «Περιβαλλοντική αναβάθμιση και ιδιωτική πολεοδόμηση - Βιώσιμη ανάπτυξη οικισμών Ρυθμίσεις δασικής
νομοθεσίας και άλλες διατάξεις» (Α’ 159).
3. Το άρθρο 28 του ν. 4325/2015 «Εκδημοκρατισμός
της Διοίκησης - Καταπολέμηση Γραφειοκρατίας και Ηλεκτρονική Διακυβέρνηση. Αποκατάσταση αδικιών και άλ-
λες διατάξεις» (Α΄ 47) και το άρθρο 24 του ν. 4368/2016
«Μέτρα για την επιτάχυνση του κυβερνητικού έργου και
άλλες διατάξεις» (Α΄ 21), με το οποίο στον ν. 4235/2015
(Α’ 47) προστίθεται άρθρο 28Α.
4. Την υπ’ αρ. 15870/15-5-2017 απόφαση του Υπουργού Εσωτερικών «Διορισμός του Νικολάου Παπαθεοδώ-
ρου του Αγγελάκη ως Συντονιστή της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου»
(Υ.Ο.Δ.Δ. 250).
5. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98), το
οποίο διατηρήθηκε σε ισχύ με την παρ. 22 του άρθρου
119 του ν. 4622/2019 (Α’ 133).
6. Τα άρθρα 6 και 280 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης
Διοίκησης - Πρόγραμμα Καλλικράτης» (Α’ 87).
7. Το π.δ. 139/2010 «Οργανισμός της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου».
8. Τις υπ΄αρ. διαταγές του Υπουργείου Γεωργίας:
α) 160417/1180/08-07-1980, β) 18244/3049/24-09-1980,
γ) 168692/3318/05-10-1981, δ) 85144/1468/09-09-1992,
ε) 60284/365/26.1.1994, στ) 105204/2793/31.7.2002,
και ζ) την υπ’ αρ. 158/1978 γνωμοδότηση του Νομικού
Συμβουλίου του Κράτους.
9. Την υπ’  αρ. 153373/441/22-02-2017 (ΑΔΑ:
61ΤΗ4653Π8-Ω7Θ) εγκύκλιο διαταγή του Υπ.Π.ΕΝ «Περιοχές κηρυγμένων αναδασωτέων εκτάσεων στους
αναρτημένους δασικούς χάρτες».
10. Την υπ’ αρ. 95099/5160/12-10-2021 εγκύκλιο διαταγή του Υπ.Π.ΕΝ. «Περί ανάκλησης αποφάσεων αναδα-
σωτέων, εκτάσεων μη υπαγομένων στις προστατευτικές
διατάξεις της δασικής νομοθεσίας, λόγω συμπερίληψής
τους στους δασικούς χάρτες ως τμήματα ευρύτερης αναδασωτέας».
11. Την από 6-10-2021 αίτηση του Νικολάου Ματσακά
κατοίκου Χώρας για την άρση απόφασης αναδάσωσης
από έκταση εμβαδού 4.878,13 τ.μ., στη θέση «Τσουρούμι», οικισμού Στυλιανού, Τοπικής Κοινότητας Χώρας,
Δημοτικής Ενότητας Νέστορος, του Δήμου Πύλου - Νέστορος.
12. Την υπ’ αρ. 5125/26-11-2007 απόφαση του Γ.Γ.Π.Π.
με την οποία κηρύχθηκε αναδασωτέα έκταση 7.636,790
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Απριλίου 2022
ΤΕΥΧΟΣ  ΤΕΤΑΡΤΟ
Αρ. Φύλλου 274
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 274/19.04.2022
στρεμμάτων στην περιοχή των Δημοτικών διαμερισμάτων Μεταξάδας, Χώρας, Δήμου Νέστορος, Μουζακίου
Δήμου Γαργαλιάνων και Μεταμόρφωσης Δήμου Παπαφλέσσα, Νομού Μεσσηνίας» (Δ΄ 72/2009).
13. Το γεγονός ότι στο σώμα της απόφασης αναδάσωσης αναφέρεται ότι: «Κηρύσσουμε ως αναδασωτέα, με
σκοπό την προστασία για την επαναδημιουργία της δασικής βλάστησης αποτελούμενης από δέντρα: δρυός και
αριάς και θάμνους αειφύλλων πλατύφυλλων (πουρνάρια,
κουμαριές και σχίνος που καταστράφηκε από πυρκαγιά στις 24.8.2007 τη δημόσια δασική έκταση, εμβαδού
επτά χιλιάδων εξακοσίων τριάντα έξι στρεμμάτων και
επτακοσίων ενενήντα τετραγωνικών μέτρων (7.636,790
στρ.) που βρίσκεται στην περιοχή των Δημοτικών διαμερισμάτων Μεταξάδας, Χώρας, Δήμου Νέστορος,
Μουζακίου, Δήμου Γαργαλιάνων και Μεταμόρφωσης,
Δήμου Παπαφλέσσα του Νομού Μεσσηνίας, προσδιορίζεται από τα στοιχεία: 1, 2, 3, 4, 5, 6, 7, 8, 9, 10, 11, 12,
13, 14, 15, 16, 17, 18, 19, 20, 21, 22, 23, 24, 25, 26, 27, 28,
29, 30, 31, 32, 33, 34, 35, 36, 37, 38, 39, 40, 41, 42, 43, 44
στο περίγραμμα της οποίας εμπεριέχονται και εκτάσεις
εμβαδού 1.891,790 στρεμμάτων άλλης μορφής και χρήσης (γεωργικές εκτάσεις) ….».
14. Την υπό στοιχεία ΔΥ/15-12-2021 αναφορά της Δασοπόνου Νίκης Τότσκα, στην οποία προτείνει την άρση
από έκταση συνολικού εμβαδού 5.335,92 τ.μ. (4.878,13
τ.μ. [αιτουμένη έκταση] + 457,79 τ.μ. [γειτνιάζουσα δημόσια οδός]) για τους διαλαμβανόμενους σε αυτή λόγους.
Για την έκταση αυτή δεν ισχύει Πρωτόκολλο Διοικητικής
Αποβολής, ούτε προέρχεται από παραχώρηση, ενώ η
έκταση των 4.878,13 τ.μ. τα έτη 1997,2008 και σήμερα
είναι ελαιώνας.
15. Την υπό στοιχεία ΔΥ/27-12-2021 έκθεση φωτοερμηνείας της δασολόγου του Δασαρχείου Κυπαρισσίας
Ιωάννα Αβδίκου στην οποία αναφέρεται ότι η ανωτέρω έκταση των 4.878,13 τ.μ. το έτος 1945 εμφανίζει τη
μορφή ασκεπούς αγρού, ενώ τα έτη 1997, 2008 και 2015
εμφανίζεται με δενδροκομική καλλιέργεια (ελαιώνας).
Σήμερα, κατόπιν αυτοψίας, η έκταση είναι ελαιώνας.
16. Το γεγονός ότι η εν λόγω έκταση στον αναρτημένο
δασικό χάρτη [αριθμ. 27116/12- 2-2021 απόφαση Διεύθυνσης Δασών Μεσσηνίας (ΑΔΑ: 6Ε2ΑΟΡ1Φ-41Μ)] έχει
τα χαρακτηριστικά φυτοκάλυψης «Α.Ν.» [με επιπλέον
πληροφορία «Α.Α.»].
17. Την υπ’ αρ. 3401/10-10-2022 θετική εισήγηση του
Δασαρχείου Κυπαρισσίας.
18. Τη σύμφωνη γνώμη της Διεύθυνσης Δασών Μεσσηνίας, αποφασίζουμε:
Ανακαλούμε μερικώς, σύμφωνα με την παρ. 4 του
άρθρου 44 του ν. 998/1979, όπως έχει προστεθεί με
το άρθρο 36 του ν. 3698/2008 και αντικαταστάθηκε με
την παρ. 3 του άρθρου 35 του ν. 4280/2014, την υπ’ αρ.
5125/26-11-2007 απόφαση του Γ.Γ.Π.Π. (Δ΄ 72/2009) ως
προς την έκταση εμβαδού 5.335,92 τ.μ. (πέντε χιλιάδων
τριακοσίων τριάντα πέντε τετραγωνικών μέτρων και
ενενήντα δύο εκατοστών του τετραγωνικού μέτρου),
στη θέση «Τσουρούμι», οικισμού Στυλιάνου, Τοπικής
Κοινότητας Χώρας, Δημοτικής Ενότητας Νέστορος, του
Δήμου Πύλου - Νέστορος, Νομού Μεσσηνίας η οποία
περιγράφεται με στοιχεία 1, 2, 3, … 29, 30, 31, 32, 1 και
απεικονίζεται στο από 15-12-2021 τοπογραφικό διάγραμμα με κλίμακα 1:1.000 που συνέταξε η δασοπόνος
του Δασαρχείου Κυπαρισσίας Νίκη Τότσκα και το οποίο
συνοδεύει της απόφαση, επειδή: α) η εν λόγω έκταση είχε
ανέκαθεν αγροτική μορφή πριν και μετά την εκδήλωση
της πυρκαγιάς το έτος 2007 και ως εκ τούτου δεν υπάγεται στις διατάξεις και τους περιορισμούς της δασικής
νομοθεσίας και β) δεν εντοπίζεται και δεν περιγράφεται
με ακρίβεια στο συνημμένο στην ανωτέρω απόφαση,
τοπογραφικό διάγραμμα.
Έχει όρια:
Ανατολικά: Αναδασωτέα έκταση (αριθμ. 5125/2007
απόφαση Γ.Γ.Π.Π.).
Δυτικά: Αναδασωτέα έκταση (αριθμ. 5125/2007 απόφαση Γ.Γ.Π.Π.).
Βόρεια: Αναδασωτέα έκταση (αριθμ. 5125/2007 απόφαση Γ.Γ.Π.Π.) και δρόμο.
Νότια: Αναδασωτέα έκταση (αριθμ. 5125/2007 απόφαση Γ.Γ.Π.Π.).
Από την εφαρμογή της απόφασης αυτής δεν προκαλείται δαπάνη σε βάρος του κρατικού προϋπολογισμού,
σύμφωνα με το άρθρο 90 του Κώδικα Νομοθεσίας για
την Κυβέρνηση και τα κυβερνητικά όργανα (π.δ. 63/2005,
Α΄ 98), το οποίο διατηρήθηκε σε ισχύ με την παρ. 22 του
άρθρου 119 του ν. 4622/2019 (Α’ 133).
Για την υπόλοιπη έκταση παραμένει σε ισχύ η υπ΄ αρ.
5125/26-11-2007 απόφαση του Γ.Γ.Π.Π.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 274/19.04.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 274/19.04.2022
Η απόφαση αυτή να δημοσιευθεί στην Εφημερίδα της
Κυβερνήσεως.
Πάτρα, 4 Απριλίου 2022
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ
Ι
Αριθμ. 23929/407
(2)
Μερική και εντοπισμένη μετατόπιση του ορίου του
οικισμού Πάργας Δήμου Πάργας Π.Ε. Πρέβεζας.
Ο ΠΕΡΙΦΕΡΕΙΑΡΧΗΣ ΗΠΕΙΡΟΥ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α΄ 87) και ιδίως το στοιχείο 39 της παρ.
στ’ του άρθρου 186.
2. Το π.δ. 140/2010 «Οργανισμός της Περιφέρειας
Ηπείρου» (Α΄ 233).
3. Τον ν. 1337/1983 «Επέκταση των πολεοδομικών σχεδίων. Οικιστική ανάπτυξη και σχετικές ρυθμίσεις» (Α΄ 33).
4. Το από 24-4-1985 π.δ. «Τρόπος καθορισμού ορίων
οικισμών της χώρας μέχρι 2000 κατοίκους, κατηγορίες
αυτών και καθορισμός όρων και περιορισμών δόμησής
τους» (Δ΄ 181).
5. Το από 19-10-1978 π.δ. (Δ΄ 594) όπου συμπεριλήφθηκε ο οικισμός Πάργας στους παραδοσιακούς οικισμούς.
6. Την υπό στοιχεία Τ.Π.Οικ.-3055/1987 απόφαση του
Νομάρχη Πρέβεζας «Οριοθέτηση του οικισμού Πάργας» (Δ΄ 925), όπως τροποποιήθηκε με την υπό στοιχεία
Τ.Π. Οικ.-1743/1993 απόφαση του Νομάρχη Πρέβεζας
(Δ΄ 564).
7. Την υπ’ αρ. 10642/515/11.02.2013 απόφαση του Περιφερειάρχη Ηπείρου περί επανακαθορισμού ορίων οικι-
σμού Πάργας, Δήμου Πάργας, Π.Ε. Πρέβεζας (Α.Α.Π. 40).
8. Την υπ΄ αρ. 6963/1506/15/6-3-1996 [Εγκ-15/96] του
εγκύκλιο του ΥΠΕΧΩΔΕ.
9. Tην από 12-01-2021 αίτηση Αναστασιάδη Ευάγγελου με συνημμένο το από 25-06-2018 τοπογραφικό διά-
γραμμα σε κλίμακα 1:200 και την από 12-1-2021 τεχνική
περιγραφή τοπ/φου μηχ/κού Κων/νου Βουκουβάλα.
10. Την από 05-01-2022 εισήγηση της Διεύθυνσης
Περιβάλλοντος και Χωρικού Σχεδιασμού Περιφέρειας
Ηπείρου προς το ΣΥΠΟΘΑ Π.Ε. Πρέβεζας.
11. Την από 03-02-2022 θετική γνωμοδότηση του
ΣΥΠΟΘΑ Π.Ε. Πρέβεζας, θέμα Η.Δ. 1ο/3-2-2022 1ης συνεδρίασης.
12. Το γεγονός ότι η ως άνω μετατόπιση των ορίων του
οικισμού έχει σημειακό - εντοπισμένο χαρακτήρα, δεν
εμπίπτει σε ζώνη πεντακοσίων μέτρων από την ακτή,
σε παραδοσιακό οικισμό, σε ιστορικά κέντρα καθώς
και σε θέσεις όπου υπάρχουν κηρυγμένα διατηρητέα
κτίρια εφόσον τα κτίρια αυτά ή το ακίνητο στο οποίο
είναι ενταγμένα επηρεάζονται άμεσα, σε τοπίο ιδιαιτέρου φυσικού κάλλους, σε αρχαιολογικό χώρο, σε δάση
και δασικές εκτάσεις και σε περιοχές προστατευόμενες
βάσει διεθνών συνθηκών ή βάσει των άρθρων 18 και 19
του ν. 1650/1986 (Α΄ 160).
Η ως άνω τροποποίηση δεν αντίκειται στις διατάξεις
των Εγκ.-55/88, παρ. -4 και Εγκ.-18/2003, παρ. VII, του
ΥΠΕΚΑ, αφού αποβλέπει σε θεραπεία των προβλημάτων
που έχουν προκύψει από πράξεις της διοίκησης.
Επειδή έχει σημειακό - εντοπισμένο χαρακτήρα υπαγορεύεται από πολεοδομικά κριτήρια, αποβλέπει στη
θεραπεία πολεοδομικών αναγκών και στην άρση και
επίλυση υφιστάμενων προβλημάτων.
Κατά την οριοθέτηση του οικισμού στο εν θέματι τμήμα, έχει υπεισέρθει προφανές σφάλμα και πραγματική
πλάνη και το όριο υφιστάμενης τσιμεντοστρωμένης
οδού στο ανατολικό όριο αυτής. Αντί αυτού το όριο τέθηκε εντός της ιδιοκτησίας και κατά κατάτμηση αυτής. Ο
ως άνω επανακαθορισμός του ορίου στο συγκεκριμένο
τμήμα λόγω προφανούς σφάλματος και πραγματικής
πλάνης, βρίσκεται σε περιοχή εκτός του παραδοσιακού
οικισμού της Πάργας σύμφωνα με το (Δ΄ 594/1978).
Συγκεκριμένα αποκαθίσταται ιδιοκτησία που τέμνεται
από το όριο του οικισμού, μετατοπίζοντας αυτό προς το
φυσικό ορόσημο (φυσικό «φρύδι» πρανούς) για την εν
λόγω θέση, αλλά και οριογραμμή της τελευταίας ιδιοκτησίας, η οποία τέμνεται από το υφιστάμενο όριο του
οικισμού.
Συνεπώς υφίσταται ανάγκη, λόγω σφάλματος που έχει
υπεισέλθει και πλάνης περί τα πράγματα, να τροποποιηθεί το όριο του οικισμού και να μετατεθεί κατά μικρή
απόσταση, όπως φαίνεται στο συνημμένο σχέδιο και
βάσει της πραγματικής κατάστασης που υπήρχε κατά
τη δημοσίευση του ν. 1337/1983.
Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού και
του προϋπολογισμού του οικείου ΟΤΑ, αποφασίζουμε:
1. Τροποποιούμε μερικώς και απολύτως εντοπισμένα,
το όριο του οικισμού Πάργας κατά μικρή μετάθεση αυτού
στη θέση όπου βρίσκεται η εν λόγω ιδιοκτησία, ώστε μετά
τον αντίστοιχο επανακαθορισμό του, το όριο του οικισμού
της Πάργας να διέρχεται από το βορινό όριό της (φυσικό
«φρύδι» πρανούς), οριογραμμή με στοιχεία [Β - 35 - 36 - 37
- 38 - … 40 - 41 - 42 - … - 50 - 51 - 52 - … 60 - 61 - 62 - … 71 - 72 - 73 - 74 - 75 - 76 - 86 - 85 - 84 - 83 - 82 - 81 - 80 - 79]
της τελευταίας ιδιοκτησίας που τέμνεται από το όριο του
οικισμού (επισυναπτόμενο 25-06-2018 τοπογραφικό διάγραμμα τοπ/φου μηχ/κού Κων/νου Βουκουβάλα), και στο
ανατολικό τμήμα της ιδιοκτησίας όριο του οικισμού να
αποτελεί η υφιστάμενη τσιμεντοστρωμένη οδό.
2. Η ισχύς της παρούσας απόφασης αρχίζει από την
ημερομηνία δημοσίευσης της στην Εφημερίδα της Κυβερνήσεως.
3. Η παρούσα θα αναρτηθεί στο διαδίκτυο, σύμφωνα
με τον ν. 3861/2010, μετά τη δημοσίευσή της στην Εφημερίδα της Κυβερνήσεως.
4. Επιτρέπεται η υποβολή προσφυγής κατά της απόφασης αυτής, στον Γενικό Γραμματέα της Αποκεντρωμένης
Διοίκησης Ηπείρου και Δυτικής Μακεδονίας, μόνο για
παράβαση του νόμου, σύμφωνα με το άρθρο 227 του
ν. 3852/2010 (Α΄ 87) και σε προθεσμία δεκαπέντε (15)
ημερών, από τη δημοσίευσή της στην Εφημερίδα της
Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 274/19.04.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 274/19.04.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 274/19.04.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 274/19.04.2022
Η απόφαση αυτή να δημοσιευθεί στην Εφημερίδα της
Κυβερνήσεως.
Ιωάννινα, 8 Μαρτίου 2022
Ο Περιφερειάρχης
ΑΛΕΞΑΝΔΡΟΣ ΚΑΧΡΙΜΑΝΗΣ
Ι
Αριθμ. 264703
(3)
Άρση και επανεπιβολή ρυμοτομικής απαλλοτρίωσης σε ιδιοκτησία που βρίσκεται στο Ο.Τ. 791α,
επί των οδών Πελασγίας και Τριφυλλίας, του Δήμου Περιστερίου.
Ο ΕΝΤΕΤΑΛΜΕΝΟΣ ΠΕΡΙΦΕΡΕΙΑΚΟΣ
ΣΥΜΒΟΥΛΟΣ ΑΤΤΙΚΗΣ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α΄ 87).
2. Το π.δ. 145/2010 «Οργανισμό Περιφέρειας Αττικής» (Α΄ 238), όπως τροποποιήθηκε με τις υπ΄ αρ.
44403/2011 (Β΄ 2494 και Β΄ 2822), 109290/39629/
23-12-2016 (Β΄ 4251), 66313/24553/25-08-2017 (Β΄ 3051)
και 37419/13479/08-05-2018 (Β΄ 1661) αποφάσεις.
3. Την υπ’ αρ. 864073/14-10-2021 απόφαση του Περιφερειάρχη Αττικής «Μεταβίβαση αρμοδιοτήτων σε
Αντιπεριφερειάρχες, Περιφερειακούς Συμβούλους και
στον Εκτελεστικό Γραμματέα της Περιφέρειας Αττικής»
(Β΄ 4832).
4. Το άρθρο 44 του ν. 3979/2011 «Για την ηλεκτρονική
διακυβέρνηση και λοιπές διατάξεις» (Δ΄ 138) και τις διατάξεις του ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α΄ 131) και ειδικότερα τα άρθρα 5, 6 και 7 (παρ. 5β).
5. Το από 17-7-1923 ν.δ. (Α΄ 228) και ιδίως τα άρθρα
1, 3, 7, 9 και 70.
6. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ. 63/2005, Α΄ 98), το
οποίο διατηρήθηκε σε ισχύ με την παρ. 22 του άρθρου
119 του ν. 4622/2019 (Α’ 133).
7. Την υπ’ αρ. 7787/660/20-04-1990 απόφαση του Νομάρχη Δυτικής Αττικής «Τροποποίηση του ρυμοτομικού
σχεδίου Μερική αναθεώρηση του ρυμοτομικού σχεδίου
Περιστερίου - Συνοικία 15» (Δ΄ 270).
8. Την υπ’ αρ. 1525/20-05-2021 αίτηση των Σταματίνας Δέγλερη, Αιμιλίας Δέγλερη και Μαρίας Δέγλερη συζ.
Ηλία - Άγγελου Παγώνη, προς τον Δήμο Περιστερίου.
9. Την υπ’ αρ. 137/2021 απόφαση του Δημοτικού Συμβουλίου του Δήμου Περιστερίου, με θέμα την επανεπι-
βολή απαλλοτρίωσης σε τμήμα του Ο.Τ. 791α.
10. Την υπ’ αρ. 32/2022 απόφαση της Οικονομικής Επιτροπής του Δήμου Περιστερίου με θέμα την έγκριση
αναμόρφωσης προϋπολογισμού του Δήμου, έτους 2022.
11. Την υπ’ αρ. 16/2022 απόφαση του Δημοτικού Συμβουλίου του Δήμου Περιστερίου με θέμα την έγκριση
αναμόρφωσης προϋπολογισμού του Δήμου, έτους 2022.
12. Τα νόμιμα δικαιολογητικά που περιέχονται στον
φάκελο.
13. Τα άρθρα 88, 89 και 93 του ν. 4759/2020 «Εκσυγχρονισμός της Χωροταξικής και Πολεοδομικής Νομοθε-
σίας και άλλες διατάξεις» (Α΄ 245).
Και επειδή:
1. Με την υπ’ αρ. 137/2021 απόφαση του Δημοτικού
Συμβουλίου του Δήμου Περιστερίου αναγνωρίστηκε η
πολεοδομική αναγκαιότητα διατήρησης του χαρακτηρισμένου με την υπ’ αρ. 7787/660/20-04-1990 (Δ΄ 270)
απόφαση του Νομάρχη Δυτικής Αττικής χώρου ως «Κοινόχρηστος Χώρος».
2. Με την υπ’ αρ. 32/2022 απόφαση της Οικονομικής
Επιτροπής του Δήμου Περιστερίου εγκρίθηκε η αναμόρφωση προϋπολογισμού του Δήμου, έτους 2022, στην
οποία αναγράφεται στον κωδικό 40.7111.411, (Απαλλοτρίωση ακινήτου στο Ο.Τ. 791α στις οδούς Πελασγίας και
Τριφυλλίας), ποσό 520.000,00 ευρώ.
3. Με την υπ’ αρ. 16/2022 απόφαση του Δημοτικού
Συμβουλίου του Δήμου Περιστερίου, εγκρίθηκε η αναμόρφωση προϋπολογισμού του Δήμου, έτους 2022, σύμ-
φωνα με την υπ’ αρ. 32/2022 απόφαση της Οικονομικής
Επιτροπής του Δήμου, αποφασίζουμε:
α) Την άρση της απαλλοτρίωσης που επιβλήθηκε σε
ιδιοκτησία των φερόμενων συνιδιοκτητριών, Σταματίνας Δέγλερη, Αιμιλίας Δέγλερη και Μαρίας Δέγλερη συζ.
Ηλία - Άγγελου Παγώνη, συνολικής έκτασης 1537,00τ.μ.,
στο Ο.Τ. 791α, επί των οδών Πελασγίας και Τριφυλλίας,
του Δήμου Περιστερίου.
β) Την επανεπιβολή της απαλλοτρίωσης, στην ως
άνω ιδιοκτησία, με τον χαρακτηρισμό της σε «Κοινόχρηστο Χώρο», όπως είχε θεσμοθετηθεί με την υπ’ αρ.
7787/660/20-04-1990 απόφαση του Νομάρχη Δυτικής
Αττικής (Δ΄ 270) «Τροποποίηση του ρυμοτομικού σχεδίου μερική αναθεώρηση του ρυμοτομικού σχεδίου
Περιστερίου - Συνοικία 15».
Η ισχύς της παρούσας απόφασης αρχίζει από την
ημερομηνία δημοσίευσής της στην Εφημερίδα της Κυβερνήσεως.
Η παρούσα απόφαση θα αναρτηθεί στο διαδίκτυο
(Πρόγραμμα Διαύγεια), μετά τη δημοσίευσή της στην
Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 29 Μαρτίου 2022
Ο Εντεταλμένος
Περιφερειακός Σύμβουλος
ΑΘΑΝΑΣΙΟΣ ΚΑΤΣΙΓΙΑΝΝΗΣ

[Source: 20220400274.pdf | Tokens: 15687]